stanford-oval/wikipedia huggingface dataset:
עוצבת כידון
מפקדי החטיבה

| שם | תקופת כהונה | הערות |
| --- | --- | --- |
| יהודה נאות | יולי 1968 - יולי 1969 | מפקד האגד הראשון |
| נתי שרוני | יולי 1969 - אוגוסט 1970 | לימים קצין תותחנים ראשי |
| יעקב עקנין | אוגוסט 1970 - יולי 1972 |  |
| משה פלד | יולי 1972 - יוני 1973 |  |
| יעקב ארז | יוני 1973 - יולי 1974 | מפקד האגד במלחמת יום הכיפורים |
| נחום שלום | יולי 1974 - יוני 1975 |  |
| שמעון בן דוד | יוני 1975 - אוגוסט 1977 |  |
| עודד טירה | אוגוסט 1977 - אוגוסט 1978 | לימים קצין תותחנים ראשי |
| אהוד אברמסון | אוגוסט 1978 - נובמבר 1979 |  |
| שמעון רום | נובמבר 1979 - פברואר 1982 |  |
| דורון קדמיאל | פברואר 1982 - יולי 1983 | מפקד האגד במלחמת לבנון הראשונה, לימים קצין תותחנים ראשי |
| ארנון בן עמי | יולי 1983 - יולי 1985 | מעוטר צל"ש הרמטכ"ל |
| יעקב בן קיקי | יולי 1985 - דצמבר 1986 |  |
| מוטי הוד | ינואר 1987 - יולי 1988 |  |
| עיבל גלעדי | יולי 1988 - אפריל 1993 | לימים ראש החטיבה האסטרטגית |
| צביקה פוקס | אפריל 1993 - יולי 1995 |  |
| איציק פדהצור | יולי 1995 - פברואר 1999 |  |
| אילן אפרת | פברואר 1999 - אוגוסט 2001 |  |
| בני מר | אוגוסט 2001 - נובמבר 2003 | לימים מפקד אגד 215 עוצבת עמוד האש ורמ"ט פיקוד הצפון |
| רועי ריפטין | נובמבר 2003 - אוגוסט 2005 | לימים קצין תותחנים ראשי |
| יוסי סקאל | אוגוסט 2005 - אוגוסט 2008 | מפקד האגד במלחמת לבנון השנייה. לימים מפקד מערך מגל |
| שמעון ליטמן | אוגוסט 2008 - נובמבר 2011 |  |
| יובל בן דב | 2011 - 2013 |  |
| רמי אבודרהם | 2013 - אוגוסט 2015 | לימים ראש מטה זרוע היבשה |
| גיא מרקיזנו | אוגוסט 2015 - יולי 2017 | לימים מפקד המזכיר הצבאי של שהב"ט |
| יאיר נתנס | יולי 2017 - אפריל 2019 | לימים מפקד חטיבת האש 282 וקצין תותחנים ראשי |
| צבי ארדן | אפריל 2019 - אוגוסט 2022 |  |
| אסף רחמים | אוגוסט 2022 - יולי 2024 | לימים מפקד עוצבת עמוד האש |
| אלירן דהאן | יולי 2024 |  |
הערות שוליים

↑   הכירו את הגדודים באגד ארטילרי 215, באתר צה"ל
↑   רשימת המפקדים החדשים בצה"ל, באתר צה"ל, 22 ביולי 2024
| --- | --- |
בקרת זהויות :  NLI: 987007404166905171  VIAF: 28154921240863591537   WorldCat (עם VIAF): 28154921240863591537 
גדוד 647 נערך לקראת צליחת התעלה. 17 באוקטובר 1973
גדוד 647 חוצה את התעלה. 18 באוקטובר 1973
המטבח הלובי

| --- | --- |

 
 מאכלים
 מטבח:  המטבח הים תיכוני, המטבח הערבי, מטבח המגרב, המטבח האיטלקי, המטבח הטורקי,
 מוצא:  לוב
 
המטבח הלובי או המטבח הטריפוליטאי הוא תערובת של המטבח הערבי והמטבח הים-תיכוני, עם השפעה איטלקית חזקה. המורשת של איטליה, מהימים שבהם הייתה לוב קולוניה של ארץ המגף, ניכרת בעיקר בפופולריות של המאכל האיטלקי פסטה, ובמיוחד מקרוני. מנה מקומית מפורסמת בלוב היא
קוסקוס, העשוי סולת מותפחת, ומשמש כבסיס למפרום העשוי בשר ותפוחי אדמה. מנה זו פופולרית גם בישראל. מאכלים נפוצים נוספים הם שורבה, מרק מתובל מאוד, ובזין, סוג מוקשה של פסטה, העשוי משעורה, קמח ומים. ישנם גם מספר סלטים כגון: סלט חמוצים הקרוי: מסייר.
עוד מאכל מסורתי הוא הקיקות שזה מרק חם עם חתיכות של בצק מבושל וחריף שאוכלים בימות החורף הקרים ובין ראש חודש אב לח' באב.
בנוסף בשונה מהמטבחים השכנים (דוגמת המטבח התוניסאי) למטבח הלובי, זה האחרון מאופיין בשימוש נרחב של מוצרי ירק סולת ובשר בהמה (ראו רשימה).
המטבח היהודי הלובי

השבת והחגים במחזור השנה, וכן האירועים השונים במעגל החיים, העשירו את המטבח בגיוון התבשילים, המתכונים ודברי המתיקה, שבאו לידי ביטוי גם במטבח של העניים, שכלכלו את תקציבם בהתאם.
המטבח היהודי הלובי > מאכלי שבת ויומי חול

התבשילים לכבוד שבת קודש כללו:
קוסקוס בשפה הטריפוליטאית "כסכסו" (קוסקוס – סולת בלולה בשמן המתבשלת על אדים, זכר למנחה בבית המקדש);
טבחה בסלק – מנת בשר המשולבת עם הקוסקוס, דבר דומה בשם פקיילה ניתן למצוא במטבח התוניסי.
מפרום (קציצות בתוך פלחי תפוחי אדמה, זכר למן, הנתון בין שתי שכבות טל);
חריימה (תבשיל חריף עם דגים, לקיים אמרת חז"ל – "כל האוכל דג ביום דג ניצל מדין גיהנום");
הטביחה (החמין), העשוי ממגוון של תבשילים, קדרות ונזידים, עם "בזארת טביחה" (תוספות שונות, כמו ביצים קשות, "מסראן מחשי" – מעי ממולא, "קוקלה" – כופתת סולת עם בשר ושומן, וכו').
מחיה - ערק טריפוליטאי מתאנים
רינגה
עז'א (אן עג'ה) - סוג של לביבה
קיקות
עסידה
צ'רשי (מוכר כתרשי) - תוספת לקוסקוס משמעות המילה היא מחית.
עריסה (תבשיל לימים קרים, המבוסס על בישול איטי של חיטה, בשר ושומן ברוטב)
רוזטה - משקה
בוקה דה דמאה
שורבה (מאכל לובי) - תבשיל פסטה (או אורז) לרוב עם דג או עוף ברוטב אדום.
מקטעה - מרק
המטבח היהודי הלובי > מאכלי החגים ומועדי ישראל

בחגים התבשילים עשירים ומגוונים יותר וחלק מהם היו ייחודיים לחג מסוים ולעיתים הייתה בהם סמליות, כמו:
הבזין (גבנוני בצק מבושל, המסמלים את הר סיני/הר המוריה, ועליו תבשיל עם בשר), בחג השבועות, בראש השנה ובחג הסוכות;
הברכיות, שעלו על שלחן ערב ראש השנה, שמות מרכיביהן היו בצליל הברכה;
עסבנה (מעיים הממולאים בבשר אורז ודברים נוספים, נהגו לאכול אותו בעיקר בסוכות ובפסח.
רינגה
יבראק
ספנז (סופגנין, מעין סופגנייה שטוחה), שהוכן ב"לילת התנור" (בליל ערב ראש השנה ובליל ערב כיפורים), וכן בליל הושענא רבה ("לילת זאת הברכה") ובחג החנוכה ובעיקר ב"ראש חודש לבנאת" (ראש חודש הבנות הוא ראש חודש טבת);
בימי החג; חלקי פנים של כבש צלויים בליל הושענא רבה ("לילת אלכבדה ולראיה");
חלאוות פורים (מגדנות פורים), דברי מתיקה רבים ומגוונים ("דבלא", "מק'רוט", "בוריק בלוז", "כעך מלבס", "מעמול" וכו');
בולו -לחם מתוק עם פרות יבשים ושקדים, נאכלם עם ביצה לאחר הפסח. בנוסף נוהגים לאכול אותו קודם הכיפור ועם צאתו.
ספרא (מאפה), נהגו להכין באירועים מיוחדים ובחלק מהמקומות גם בפורים.
הבסיסה (תערובת של מיני תבואה ותבלינים קלויים וטחונים, סוכר ומיני פירות יבשים בלולים בשמן) בערב ראש חודש ניסן;
הלליק (החרוסת), המיוחדת ליהודי לוב;
אורז אדום עם בשר ו(פול) לפסח;
המרוזיה (תבשיל עם צימוקים ובשר כבש בדרך כלל) בימי חג הפסח;
עבמבר - עוגית שקדים לא חמצה לפסח.
עג'את אלמימונה (חביתה עם "מרגז") ובולו אלמימונה (עוגת שמרים עגולה, שבמרכזה משובצת ביצה קשה) ביום המימונה, באסרו חג של פסח;
שך אלכעך, שקאק או רק "קאק" (מחרוזת כעכים בצורות סמליות) בחג השבועות;
בזמה (קוסקוס) אדום עם (גזר) שאוכלים בתשעת הימים בזמן שאסור לאכול בשר;
נזיד העדשים והדוידה (פתיתי בצק וירקות) בתשעה באב, וכו';
רוב מגוון התבשילים והמאפים היה נהוג, בדרך כלל, בכל הקהילות היהודיות בלוב, אך, בשל תנאים שונים והשפעות סביבתיות, התפתחו גרסאות בשינויים מזעריים, בין קהילה לקהילה, שהתבטאו באופן ההכנה ובתוספות השונות למתכונים.
המטבח של תושבי לוב

תושבי לוב נוהגים לאכול בבית, מלבד בימי שישי, בהם נהוג לבלות בפיקניקים על חוף הים התיכון. רוב המסעדות ובתי הקפה מיועדים לנוכרים, שבאו מחוץ למדינה. התפריטים יותר מתוחכמים מבעבר, וכיום ניתן למצוא גיוון רב יותר של מטבח לובי ומזרח-תיכוני. מטבח בינלאומי זמין בבתי המלון הגדולים.
כל המשקאות האלכוהוליים אסורים בלוב, על פי חוקי האסלאם. שיכר מקומי זמין למעוניינים, אך אינו חוקי ובדרך כלל באיכות ירודה.
המשקה הלאומי של לוב הוא הרוזטה, משקה העשוי משקדים טחונים ומהם יוצא תרכיז שאיתו מערבבים מים ויוצא משקה מתוק וקר לימים חמים
בקבוקי מים מינרליים נפוצים מאוד, וכמוהם גם משקאות קלים מגוונים. מיצי פירות, במיוחד תפוז, נמכרים (בעונה המתאימה) בדוכני רחוב. התה לובי הוא משקה סמיך המוגש בכוסות קטנות, לעיתים קרובות בשילוב עם עלי נענע או בוטנים. בקרב אוכלוסיית  לוב כמו גם יהודי לוב (בפרט בשבת) נפוץ סוג קפה מקומי הנקרא קפה קורטו או (בשמו המקורי) "קפה עטרה", קפה אמריקאי ניתן אף הוא לקנייה בלוב, ובה נפוץ המותג "נסקפה" (Nescafé).
הסחלב הלובי עשוי מגרגירי דוחן והוא נקרא דרוע.
ראו גם

קטגוריה:המטבח הלובי
הערות שוליים

↑  על פי אתר יהודי לוב
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
מפרום תבשיל שבתי
עוגת ספרא
קוסקוס טריפוליטאי
פרננדו פאצ'קו

פרננדו פאצ'קו פלורס (בספרדית: Fernando Pacheco Flores; נולד ב-18 במאי 1992) הוא כדורגלן ספרדי המשחק בעמדת השוער באספניול. פאצ'קו גדל בריאל מדריד, שם שיחק שני משחקי גביע בקבוצה הראשונה. הוא בילה את רוב הקריירה שלו באלאבס לאחר שחתם בה ב-2015, ורשם 253 הופעות במדיה.
קריירה

פצ'אקו נולד בעיר בדחוס שבמחוז אקסטרמדורה, ספרד. פצ'אקו שיחק בשני מועדונים מקומיים לפני העברתו לריאל מדריד ב-2006, בגיל 14. את הופעתו הראשונה בריאל מדריד C ערך נגד ראיו מאחאדהונדה בליגה הספרדית השלישית בכדורגל, משחק זה היה משחק האליפות עבור הטרסרה ליגה, ערך פצ'אקו ב-28 באוגוסט 2011 כאשר הוא בן 19.
את המשחק הראשון עם הקבוצה מרכזית שיחק פצ'אקו ב-20 בדצמבר 2011 כאשר נכנס בחילוף מאוחר, הוא החליף שוער צעיר נוסף, אנטוניו אדאן שגם הוא היה שוער בריאל מדריד ובמשחק זה ניצחה ריאל מדריד ג' את פונפררהדינה 1–5 בקופה דל ריי.
בעונת 2012–2013 התחיל להופיע בריאל מדריד קסטיליה וערך את הופעת הבכורה שלו ב-2 ביוני 2013 ובאותו משחק ניצחה ריאל מדריד קסטיליה את א.ד אלקורקון בתוצאה 0–4 ושמר על העמדה לשו גם למשחק הבא נגד גירונה.
ב-11 באוגוסט 2014 הודיעה הקבוצה הראשית ריאל מדריד לפאצ'קו שהו נכלל בסגל לגמר סופר קאפ האירופי נגד סביליה בתור שוער שלישי. פאצ'קו שיחק משחק יחיד במדי ריאל מדריד בשמינית גמר גביע המלך נגד קורנייה, ריאל מדריד ניצחה 0–5, פאצ'קו שיחק את כול 90 הדקות.
ב-7 באוגוסט 2015 פאצ'קו חתם לשלוש שנים בדפורטיבו אלבס מהליגה הספרדית השנייה.
בעונת 2015–2016 ערך פאצ'קו 40 הופעות ליגה ואף עלה עם קבוצתו ליגה.
בעונת 2016–2017 ערך 36 הופעות במדי דפורטיבו אלבס.
ב-10 באוגוסט 2022 חתם לארבע שנים באלמריה.
ב-31 בינואר 2023 חתם לשלוש שנים  באספניול .
תארים

הסופר קאפ האירופי: 2014
גביע העולם לקבוצות: 2014
היינץ הופמן

| --- | --- |

היינץ הופמן
 לידה:  28 בנובמבר 1910 מנהיים, הקיסרות הגרמנית הקיסרות הגרמנית
 פטירה:  2 בדצמבר 1985 (בגיל 75) ברלין המזרחית, גרמניה המזרחית גרמניה המזרחית
 מקום קבורה:  אנדרטת הסוציאליסטים 
 מדינה:  ברית המועצות, הקיסרות הגרמנית, גרמניה הנאצית, רפובליקת ויימאר, גרמניה המזרחית 
 השכלה:  בית הספר הבין-לאומי ע"ש לנין 
 השתייכות:  גרמניה המזרחית גרמניה המזרחית
 תקופת הפעילות:  1956–1985 (כ־29 שנים)
 דרגה:   גנרל ארמייה
 תפקידים בשירות
 רמטכ"ל של צבא גרמניה המזרחית
 פעולות ומבצעים
 מלחמת האזרחים בספרד
 עיטורים
   גיבור גרמניה המזרחית
 
קרל היינץ הופמן (בגרמנית:  Karl-Heinz Hoffmann;‏ 28 בנובמבר 1910 – 2 בדצמבר 1985) היה איש צבא ופוליטיקאי מזרח גרמני. כיהן כרמטכ"ל צבא גרמניה המזרחית בשנים 1958–1960 וכשר ההגנה בממשלת מזרח גרמניה בשנים 1960 - 1985.
ביוגרפיה

נולד בשם קרל הופמן בעיר מנהיים למשפחת פועלים. לאחר סיום בית הספר, עבד כמסגר במפעל לייצור מנועים במנהיים. בשנת 1930 הצטרף אל שורות המפלגה הקומוניסטית של גרמניה. לאחר עליית הנאצים לשלטון בשנת 1933, נאסרה פעילות המפלגה בגרמניה. הופמן ירד למחתרת וכעבור שנתיים ברח מגרמניה. כדי לעבור את הגבול השתמש בדרכון מזויף, בו היה רשום כ"היינץ רוט" (הוא המשיך להשתמש בשם זה עד לשנת 1945. לאחר שחזר לשמו המקורי - הוסיף את השם היינץ לשמו). מגרמניה עבר הופמן לצ'כוסלובקיה ולאחר מכן התיישב בברית המועצות. בברית המועצות הוא עבר הכשרה צבאית ואף הוענקה לו דרגת סגן של הצבא האדום. במרץ 1937 הוא נשלח לספרד. הופמן שירת בגדוד הגרמני של הבריגדות הבינלאומיות. השתתף בקרבות להגנת מדריד. ביולי 1937 נפצע קשה ופונה לטיפול רפואי בצרפת. בשנת 1939 שב לברית המועצות.
במהלך מלחמת העולם השנייה עבד כמתורגמן במחנה שבויים גרמנים בברית המועצות. בשנים 1943 - 1945 היה מדריך בבית הספר האנטי-פאשיסטי של הוועד הלאומי למען גרמניה החופשית.
לאחר תום המלחמה עבר לשטח הכיבוש הסובייטי בגרמניה. הופמן עבד כעוזרו האישי של וילהלם פיק ולאחר מכן כעוזרו של ולטר אולבריכט. בשנת 1947 מונה למזכיר של הסניף הברלינאי של מפלגת האיחוד הסוציאליסטי של גרמניה (שמה הרשמי של המפלגה הקומוניסטית המזרח גרמנית). בשנת 1950 נבחר לפרלמנט המזרח גרמני. בשנת 1952 מונה למפקד המשטרה צבאית המזרח גרמנית (היסוד לצבא של מזרח גרמניה). בשנת 1955 נשלח ללימודים באקדמיה צבאית של המטה הכללי של הצבא הסובייטי במוסקבה. בדצמבר 1957, לאחר חזרתו ממוסקבה, התמנה הופמן לסגן שר ההגנה של גרמניה המזרחית. בשנת 1958 התמנה לראש המטה הכללי. ביולי 1960 מונה היינץ הופמן לתפקיד שר ההגנה של גרמניה המזרחית, תפקיד אותו מלא עד יום מותו. בשנת 1973 התקבל כחבר בפוליטבורו של מפלגת האיחוד הסוציאליסטי של גרמניה.
ב-2 בדצמבר 1985 נפטר היינץ הופמן מהתקף לב. הוא נקבר בבית הקברות המרכזי פרידריכספלדה. בשנת 1986 נקרא על שמו רחוב במזרח ברלין (לאחר איחוד גרמניה הוחלף שמו של הרחוב).
קובה סיפור אהבה

| --- | --- |

 בימוי:  אנדי גרסיה 
 הופק בידי:  אנדי גרסיה
 תסריט:  ג. קאבררה אינפנטה 
 שחקנים ראשיים:  אנדי גרסיה דסטין הופמן ביל מארי
 מוזיקה:  אנדי גרסיה 
 מדינה:  ארצות הברית 
 חברה מפיצה:  סרטי מגנוליה, נטפליקס 
 שיטת הפצה:  וידאו על פי דרישה 
 הקרנת בכורה:  28 באפריל 2006
 משך הקרנה:  143 דק' 
 שפת הסרט:  אנגלית 
 סוגה:  סרט דרמה 
 מקום התרחשות:  ניו יורק, קובה, הוואנה 
 תקציב:  9,600,000‏$
 הכנסות:  4,364,843‏$
 הכנסות באתר מוג'ו:   lostcity
 אתר רשמי
 דף הסרט ב־IMDb
 
"קובה סיפור אהבה" (באנגלית: The Lost City) הוא הסרט הראשון שביים השחקן אנדי גרסיה, העוסק במהפכה הקובנית של סוף שנות ה-50 של המאה ה-20, בה כבש פידל קסטרו את השלטון בקובה. הסרט יצא לאקרנים בשנת 2006.
הסרט מהווה מחווה למולדתו של גרסיה, ומשלב בתוכו מוזיקה קובנית מקורית.
תקציר העלילה

הסרט מתמקד בסיפורה של משפחה אמידה בקובה, והשפעת המהפכה של 1958 עליה. במשפחה שלושה אחים: לואיס, ריקרדו ופיקו (אנדי גרסיה), אשר שונים בתפיסתם את הדרך הנכונה להיאבק בשלטון הרודן פולחנסיו בטיסטה. האח הבכור, לואיס, מצטרף לתנועה המהפכנית הפועלת לסילוק בטיסטה מהשלטון, ולמען קובה דמוקרטית. קבוצה זו נפרדה מתנועתו של פידל קסטרו תנועת ה-26 ביולי כיוון שלא סמכה על טוהר כוונותיו ועל שאיפתו לדמוקרטיה קובנית. האח השני, ריקרדו, פונה דווקא לקבוצתו של פידל קסטרו. פיקו, אשר בסיפורו מתרכז הסרט, הולך בדרכו של אבי המשפחה פדריקו, פרופסור מכובד באוניברסיטת הוואנה, ומאמין בהחלפת השלטון בדרך חוקית, תוך שהוא מנסה לקדם את המאבק דרך הפרלמנט.
המחתרת לה שייך לואיס מנסה להתנקש בחייו של בטיסטה, אך הניסיון נכשל וחברי המחתרת השורדים מחוסלים על ידי אנשי המשטרה החשאית יחד עם מספר איומים נוספים על שלטון הנשיא; ביניהם גם חבר הפרלמנט בו נעזר פדריקו בניסיון להסיר את בטיסטה מהשלטון באופן חוקי.
בעידוד אמו, פותח פיקו במערכת יחסים עם אלמנתו של לואיס אחיו, אורורה, והם מתאהבים. זמן מה לאחר ההתנקשות ובעקבות הפגנות עזות למען עזיבתו מהארץ, מבין בטיסטה שחייו בסכנה בקובה ומחליט לעזוב את הארץ. הקובנים חוגגים ברחובות, ופידל קסטרו ממהר לתפוס את השלטון במדינה, מכריז על ביטול הבחירות ומוציא להורג את כל תומכי המשטר הישן.
ריקרדו, אשר הרחיק עצמו מהמשפחה והפך לקצין בשלטון החדש, מבקר את דודו מגדל הטבק ומודיע לו שהשטח שלו יוחרם לצורכי המהפכה. דודו זועם ונסער, פרץ רגשות שגורם לו להתקף לב, והוא מת לפני שאחיינו ריקרדו מצליח לקרוא לעזרה. חברי המשפחה מאשימים את ריקרדו במות הדוד, ומגנים אותו על כך ששם את מפלגתו לפני משפחתו. ריקרדו מתקשה לשאת באשמה, ומתאבד. בכך הוא מותיר את פיקו בן יחיד להוריו.
אלמנתו של לואיס, אורורה, מתפתה להצטרף גם היא למפלגתו של פידל מתוך רצון לעזור לקובה בשעתה הקשה, אך מעשה זה מרחיק אותה מפיקו. לבסוף, לאחר שהבין שאין לו מה לחפש בקובה של פידל, מחליט פיקו, בעידוד הוריו, לעבור לארצות הברית ולהקים שם מחדש את מועדון הג'אז הקובני אותו ניהל בהוואנה. לפני יציאתו מציע פיקו לאורורה להצטרף אליו, אך היא מסרבת וטוענת שקובה זקוקה לה. רוב כספו ורכושו נלקחים ממנו בשדה התעופה, כך שהוא נאלץ לעבוד לפרנסתו בשטיפת כלים, במועדון לילה שבעליו מציע לו בהמשך להופיע שם כפסנתרן. בהמשך נפגש פיקו עם אורורה שהגיעה לארצות הברית כנציגת קובה באו"ם, ללא כוונה לעזוב את ארצה, בעוד פיקו עצמו פותח מחדש את מועדון טרופיקנה בניו-יורק.
אופטומטריה

דוקטור לאופטומטריה בודק את העיניים של מטופלת בעזרת ביומיקרוסקופ מנורת-סדק.
אופטומטריה היא מקצוע רפואי העוסק בבדיקת העיניים ומערכת הראייה לאיתור ליקויים, הפרעות ופתולוגיות במערכת הוויזואלית ומבני העין האנטומיים (קרנית, קשתית, עדשה תוך עינית, זגוגית, רשתית ועוד) וכמו כן, מתן מרשם למשקפיים או עדשות-מגע לצורך תיקון ליקוי תשבורתי ("מספר במשקפיים") וטיפול תרופתי (בדרך כלל לא ניתוחי) במחלות עיניים.
בעבר מקצוע האופטומטריה התמקד בעיקר בתיקון ליקויים תשבורתיים בעזרת משקפיים. במרוצת השנים חלה התפתחות והתקדמות במקצוע זה ואופטומטריה עכשווית-מודרנית נהייתה למודל רפואי ותוכנית הלימודים של המקצוע כוללת בתוכה הכשרה משמעותית באבחון וטיפול במחלות עיניים, ברוב מדינות העולם בהן המקצוע מוסדר בחוק.
אופטומטריסטים - הידועים גם בתור דוקטורים לאופטומטריה (Doctors of Optometry or Optometric Physicians) בארצות-הברית וקנדה - הם אנשי המקצוע האחראים על הטיפול העיקרי בעיניים (Primary Eye Care) וביצוע בדיקות עיניים יסודיות ומקיפות. אופטומטריסטים מאבחנים ומטפלים במחלות עיניים שונות ובמגוון ליקויים תשבורתיים, לקויות ראייה, הפרעות במערכת הבינוקולרית (דו-עינית) ועוד. היות שהאופטומטריה היא מקצוע מוסדר בחוק, היקף העיסוק של האופטומטריסט יכול להשתנות בין מדינות שונות ברחבי העולם. שאר אנשי המקצוע בתחום העיניים הם רופאי העיניים והאופטיקאים.
אטימולוגיה

מקור המונח אופטומטריה מהמילים היווניות אופסיס ("ראייה") ומטרון ("משהו שמודדים באמצעותו", "מדידה", "סרגל"). המילה נכנסה לשימוש כשהמכשיר למדידת הראייה נקרא "אופטומטר" (עוד לפני שהשתמשו במונחים "פורופטר" או "רפרקטור"). שורש המילה "אופטו" הוא קיצור שנגזר מהמילה היוונית "אופתלמוס" שמשמעותה "עין". כמרבית מקצועות הבריאות והרפואה, ההשכלה והסרטיפיקציה של אופטומטריסטים מוסדרים לפי חוק ברוב המדינות. אנשי המקצוע בתחום האופטומטריה וארגוניהם פועלים באופן אינטראקטיבי עם סוכנויות ממשלתיות, שאר אנשי מקצועות הבריאות והקהילה על מנת לספק טיפול בעיניים ובראייה.
הגדרה של אופטומטריה ואופטומטריסט

המועצה העולמית לאופטומטריה, ארגון הבריאות העולמי ובערך 75 ארגונים אופטומטריים ביותר מ-40 מדינות ברחבי העולם אימצו את ההגדרה הבאה כמתארת את מקצוע האופטומטריה ותפקיד האופטומטריסט.
"אופטומטריה הוא מקצוע רפואי, אוטונומי, נלמד ומוסדר לפי חוק (בעל רישיון/רשום), והאופטומטריסטים הם נותני שירותי בריאות ורפואה עיקריים בתחום העין ומערכת הראייה, המספקים טיפול מקיף ויסודי בעיניים והראייה, הכולל: תשבורת (רפרקציה), הנפקת אביזרים אופטיים (משקפיים ועדשות מגע), אבחון וטיפול במחלות של העין ושיקום מצבים שונים של מערכת הראייה."
היסטוריה

ההיסטוריה האופטומטרית קשורה להתפתחות של:
מדעי הראייה ותחומים משיקים ברפואה, מיקרוביולוגיה, נוירולוגיה, פיזיולוגיה, פסיכולוגיה וכיוצא בזה
אופטיקה ("תורת האור"), עזרים אופטיים
מכשירים אופטיים, טכניקות דימות
שאר המקצועות הקשורים לטיפול בעיניים
ההיסטוריה של "אופטומטריה" (אופטיקאים הבודקים רפרקציה) התחילה בעת העתיקה בלימודיי האופטיקה ויצירת תמונה על ידי העין. המקור של מדע האופטיקה (אופטיקה כפי שנלמדת בשיעור פיזיקה בסיסי) מתוארך לכמה אלפי שנים לפנה"ס. עדות לכך הן עדשות לקישוט שנמצאו ביוון והולנד.
לא ידוע מתי בדיוק נוצרו המשקפיים הראשונים.
הכשרה, רישוי, ייצוג והיקף העיסוק

אופטומטריסטים בודקים, מאבחנים ומטפלים במגוון ליקויי ראייה, כגון: מיופיה (קוצר-ראייה), היפרופיה (רוחק-ראייה), אניסומטרופיה (הבדל בליקוי התשבורתי בין העיניים) אמבליופיה ("עין עצלה"), סטרביזמוס (פזילה) ועוד. כיום, ההבדל העיקרי בין רופא עיניים לאופטומטריסט או ד"ר לאופטומטריה (Doctor of Optometry a.k.a. OD) במדינות מערביות מפותחות כמו ארצות הברית וקנדה הוא בתחום ניתוחי העיניים. בארצות הברית, חוק העיסוק באופטומטריה התרחב משמעותית ונתן סמכות לדוקטורים לאופטומטריה (ODs), כמעט בכל מדינות ארצות הברית, לאבחן ולטפל במחלות עיניים ומקרי חירום בעיניים במקטע הקדמי והאחורי (זיהומים, דלקות ואלרגיות בעיניים, עיניים יבשות, הוצאת גופים זרים, פציעות בעיניים, דלקת לחמית, זיהום בקרנית, הרפס בעין, אוביאיטיס, סקלריטיס גלאוקומה, קטרקט, רטינופתיה סוכרתית, ניוון מקולרי, אבחון של היפרדות רשתית ועוד), בתכשירים תרופתיים שונים כגון: טיפות ומישחות עיניים טופיקליות (מקומיות) וכדורים (אנטיביוטיקה, תרופות אנטי-ויראליות, תרופות נוגדות-דלקת, סטרואידים ועוד). דוקטורים לאופטומטריה רשאים ומוסמכים להזליף טיפות עיניים לצורכי אבחון מחלות עיניים (כגון cycloplegics, miotics & mydriatics - טיפות משתקי השריר הציליארי, מרחבי ומצרי אישון וטיפות לאלחוש הקרנית). בקנטקי, לדוגמה, דוקטורים לאופטומטריה אף מוסמכים להשתמש בלייזרים בפרוצדורות שונות במקטע הקדמי כגון: לייזר יאג קפסולוטומי במקרים של קטרקט משני, טיפול SLT (טרבקולוטומיה סלקטיבית) ו LPI (אירידוטומיה). בפנסילבניה, דוקטורים לאופטומטריה מוסמכים לתת מרשם לתרופות לטיפול בעיניים, עפעפיים, מערכת הדמעות והלחמית, הוצאת גופים זרים מהמשטח החיצוני של העין, מתן מרשם לסטרואידים דרך הפה, שימוש בכל התרופות המקומיות (טופיקליות) לטיפול בגלאוקומה זווית-פתוחה, אקספוליאלית ופיגמנטרית, מתן הפניות לבדיקות דם ומעבדה, הרחבת ושטיפת מערכת הדמעות (dilation and irrigation). באוקלהומה דוקטורים לאופטומטריה מוסמכים לבצע ניתוחים זעירים סביב העין להסרת נגעים מהעפעפיים והעור, סגירת פונקטות, הוצאת ריסים, אבחון וטיפול בגלאוקומה בטיפות עיניים וכדורים דרך הפה, טיפול בפציינטים לאחר ניתוחי עיניים שונים. בלואיזיאנה דוקטורים לאופטומטריה מוסמכים לבצע ניתוח להסרת כלזיון. בנברסקה דוקטורים לאופטומטריה מוסמכים להזריק אפינפרין לטיפול בשוק אנאפילקטי. בקרוליינה הצפונית דוקטורים לאופטומטריה מוסמכים לתת הפניות לצילומי רנטגן, טומוגרפיה מומחשבת (CT), דימות תהודה מגנטית (MRI), אקוקרדיוגרפיה (אקו-לב), אולטרה סאונד, ביצוע זריקות לצורכי אבחון וטיפול במחלות עיניים, כדוגמת זריקות לווריד לבדיקת צילום פלואורסצין אנגיוגרפיה (FA). מטרת הצילומים הנה לאתר מחלות רשתית, ובייחוד כאלו בהן ישנה הפרעה באספקת הדם לרשתית. באמצעות הצילום ניתן לאבחן ולקבוע את מידת הפגיעה הנלווית למחלות כמו סוכרת, יתר לחץ דם, חסימות ורידיות ועורקיות, ניוון מקולרי ועוד.הבדיקה מבוצעת באמצעות הזרקת חומר צבע לווריד. לאחר ההזרקה מבוצעת סדרת צילומים של קרקעית העין. החומר מתפנה מהגוף לאחר הבדיקה באמצעות הכליות דרך השתן, דבר שעשוי לגרום לו להראות בצבע צהוב זוהר. כאמור, היקף העיסוק באופטומטריה בארצות הברית משתנה בין מדינה למדינה.
בישראל, נכון ל-2021, אופטומטריה נלמדת לתואר ראשון (.BSc) באוניברסיטת בר-אילן ובמכללת הדסה בירושלים (B.Optom). בנוסף, ישנם לימודי המשך לתואר שני (M. Optom) באופטומטריה במכללת הדסה ותארים שני (.MSc) ושלישי (PhD) במדעי הראייה באונ' בר-אילן.
בדיקות עיניים

בדיקת עיניים טיפוסית אצל אופטומטריסט כוללת שלושה מרכיבים עיקריים:
בדיקה לאיתור ליקוי תשבורתי (רפרקציה)
בדיקת תפקוד בינוקולרי (דו עיני) של תיאום בין העיניים והערכה של המערכת העצבית והשרירית של העין והראייה
בדיקת בריאות העין
במהלך בדיקות העיניים והראייה, משתמשים האופטומטריסטים בטבלה לבדיקת חדות הראייה (לוח סנלן) ובמכשירים רבים, כגון: מכשירים לאבחון ומדידת הליקוי התשבורתי כמו פורופטר (Phoropter), רטינוסקופ (Retinoscope) ואוטורפרקטומטר (Autorefractometer). מכשירים לאבחון מחלות עיניים כמו מנורת סדק (Slit-Lamp) ואופתלמוסקופ ישיר (Direct Ophthalmoscope) ובלתי-ישיר (Binocular Indirect Ophthalmoscope/BIO). ישנם אף אופטומטריסטים המחזיקים ציוד מתקדם נוסף המסייע להם באבחון מדויק יותר של מחלות עיניים והראש כמו מצלמת רשתית (Fundus Camera) מסוג אופטוס (Optos), Optical Coherence Tomography הידוע גם בשם OCT (טומוגרפיה אופטית קוהרנטית), Non Contact Tonometer או NCT (למדידת לחץ תוך-עיני), Corneal Topography (מיפוי קרנית), מכשיר לבדיקת שדה הראייה כדוגמת Humphrey Field Analyzer ועוד.
הערות שוליים

↑  WCO’s Concept of Optometry - World Council of Optometry, ‏2020-08-07 (באנגלית אמריקאית)
↑  What is the Scope of Practice in My State?, OptometryStudents.com, ‏2016-11-20 (באנגלית אמריקאית)
↑  Humphrey Field Analyzer 3 - Perimetry - Glaucoma - Medical Technology | ZEISS United States, www.zeiss.com (באנגלית)
| --- | --- |
בקרת זהויות :  NLI: 987007548407105171  BnF: cb11975520h (data)  LCCN: sh85095209  NKC: ph123774 
פונדוס (קרקעית עין) נורמלי בצילום רשתית
פורופטר - מכשיר לבדיקת הליקוי התשבורתי ("רפרקציה")
אשר מיכאל (ארתור)

אין תמונה חופשית
הרב ד"ר אשר מיכאל (ארתור) כהן (ז' באדר א' ה'תרכ"ב – ה' בניסן ה'תרפ"ו; 7 בפברואר 1862 – 19 במרץ 1926) היה רבה של העיר בזל בשווייץ כארבעים שנה.
ביוגרפיה

אשר מיכאל ארתור כהן (Arthur Cohn) נולד בשנת תרכ"ב (1862) בפרוסיה המערבית למשפחה שאבותיה שימשו ברבנות: אביו הרב ד"ר חיים כהן שימש ברבנות בפלטוב (Flatow), סבו הרב משה כהן (כונה: החריף) שימש ברבנות בגאלוב, הקים בה ישיבה ועמד בקשרים עם רבי עקיבא איגר. אמו צרלינה היא בתו של מרכוס כהן, סוחר אמיד ונדבן. הוא למד בבית המדרש לרבנים בברלין אצל רבו המובהק הרב עזריאל הילדסהיימר, ואצל הרב דוד צבי הופמן והרב שלמה במברגר, נסמך להוראה והשלים עבודת דוקטורט. נישא לביילה (תרכ"ט–תשי"ב).
בשנת תרמ"ה (1885), בגיל 23, החל לכהן כרבה הראשון של הקהילה היהודית בבזל שבשווייץ, השנייה בגודלה במדינה (אחרי קהילת ציריך). הוא שימש בתפקיד כארבעים שנה, עד חורף שנת תרפ"ו (1926), כאשר חלה סמוך לפטירתו, אז החליף אותו בתפקיד הרב אפרים ארתור הלוי וייל. הקים בעיר את המוסד התורני הראשון בו למדו תורה, איחד את הקהילה ולחם במגמות רפורמה שונות. כן ייסד בעיר ארגון נוער יהודי בהנהלתו. היה פעיל במאבק על השחיטה הכשרה בשווייץ. במבט היסטורי רחב, השפעתו הראשונית על עיצוב דמותה של היהדות האורתודוקסית במדינה הייתה מכרעת.
בקיץ תרע"ב (1912) נמנה בין מייסדי התנועה אגודת ישראל ומאז היה מראשיה במדינתו. הוא השתתף בוועידת היסוד של התנועה בקטוביץ והיה בה הנואם הראשון. כן השתתף בכנסייה הגדולה הראשונה בשנת תרפ"ג (1923) בווינה. בימי מלחמת העולם הראשונה התקרב לרב אברהם יצחק הכהן קוק, אשר שהה באותה עת בשווייץ, אירח אותו בביתו תקופה קצרה ומאז קיים עמו קשרי הלכה וידידות. בהמשך הצטרף, במינון נמוך עקב פועלו באגודת ישראל, לתנועת דגל ירושלים שהקים הרב קוק.
הרב ד"ר נפטר בעירו בזל בשווייץ בשנת תרפ"ו (1926). נולדו לו שלושה בנים, ביניהם ד"ר מרדכי מרכוס כהן, ובת אחת – פסיה (פאולה), אשר נישאה לרב ד"ר נפתלי (הרטוויג) קרליבך. ילדיו סייעו לו במפעליו התורניים והחברתיים. בין נכדיו: המפיק השווייצרי ארתור כהן והרב שלמה קרליבך.